PIIBEL ARMSAKS
Kui Paulus oli minemas 50 pKr Korintosesse
siis sellel teekonnal mõtles ta, mida seal kuulutada.
Sel hetkel oli ta üksi, kuna tema töökaaslased
olid töötamas mujal. Millegipärast oli Paulus masendunud.
Kirjas korintlastele ta ütleb, millisele järeldusele ta jõudis.
Ta teadis, et Korintos oli seksist küllastunud linn.
"Ela Korintose moodi"
tähendas täita kõik oma seksuaalsed himud ja soovid."
Kirjas korintlastele ütleb Paulus:
"Sest ma otsustasin teada teie keskel ainuüksi
Jeesusest Kristusest ja temast kui ristilöödust."
Paulus otsustas Korintosesse minnes, et see on tema sõnum.
Kas teate, sõbrad, kui jutlustaja seda ei otsusta,
siis kuulutab ta kõike muud. Ristilelöödud Kristus ununeb.
Jeesusest võidakse rääkida aga Jeesuse verest, lepitusest,
ristist ei räägita tihti. See lause on Pauluse jutluste sisu.
Jutlustamine oli Pauluse peamine evangeliseerimismeetod.
Isegi, kui ta tegi palju imesid.
Imesid ei seostanud ta Luukasega, kes kirjutas Apostlite teod.
Oma kirjades kirjutab ta neist vähe.
Paulus ei raatsinud kasutada vähest jutluse aega
oma imede ja kogemuste rääkimisele.
Ma väidan, et see on üks meie tänapäeva jutluste nõrkus.
Räägitakse liiga palju iseendast ja liiga vähe Jeesusest.
Millise jutlusega siis saadi pooled Rooma kodanikest uskuma?
Esiteks, Paulus võitles õige õpetuse poolt.
Tänapäeval ei taotleta õiget õpetust sageli.
Mitmed kristlased ütlevad, et nad ei hooli õpetusest.
Selline inimene pole Paulusega samal lainel.
Paulusele oli see elu ja surma küsimus.
Ta võttis peksu vastu nurisemata.
Ta võttis kividega loopimise ja laevahukud vastu nurisemata.
Aga kui keegi vaidlustas tema õpetuse, siis ta röögatas.
Mõnes oma kirjas kaitses ta raevukalt oma õpetust
selle vastu suunatud süüdistuste eest.
Õpetus tähendab seda, mida me õpetame Jumalast.
Ei ole ükskõik, milline pilt meil on Jumalast.
Mida me õpetame Jeesusest?
On Ta Inimene ja Jumal? On Ta neitsist sündinud?
Kas Ta on ihulikult üles tõusnud?
Mida me õpetame Pühast Vaimust ja Tema tööst?
Selle taga on õpetus. Mida me õpetame päästest?
Kas inimene pääseb oma tegevuse ja Jumala armu koostöös
või üksnes usust, üksnes armust, üksnes Kristuse kaudu?
Nii tähtis on see. Paulus ütleb nii:
"Aga nüüd ma teen teile, vennad, teatavaks evangeeliumi,
mida ma teile olen kuulutanud, mille te ka olete vastu võtnud,
milles te ka seisate ja mille läbi te ka pääsete.
Kas te peate kinni sõnadest, millega ma teile
evangeeliumi kuulutasin? Muidu olete küll ilmaaegu
saanud usklikuks."
Kui õpetus pole sarnane Pauluse omaga, siis jõutakse põrgu.
Nii tõsistes asjades on küsimus.
Kui Paulus pidas kõnet Efesoses, siis ütles ta juba ette,
et hundid tulevad kogudusse. Kust need tulevad?
"Teie eneste seast".
Väidan, et see oli Pauluse elus see kõige-kõige suurem valu.
Selle kõrval olid peksud ja kividega loopimised lapsemäng.
Ta teadis ette, et kui ta selja pöörab,
siis kindlasti tulevad sinna kogudusse eksiteele viijad,
kellel õnnestub mõni armas vend ja õde viia eksiõpetuse poolele
ja kui midagi ei muutu, siis hukatusse.
Ta ütleb Apostlite teod 20:29-30:
"Mina tean, et pärast minu äraminekut tulevad teie sekka
julmad hundid, kes karja ei säästa,
ja teie eneste seast tõusevad mehed, kes moonutavad tõde,
et vedada jüngreid eneste järele."
Kas seda ei toimu ka tänapäeval?
Igast kristlikust rühmast tõuseb neid, kes õpetavad valeõpetust.
Nende osas tuleb hoiatada inimesi.
Paulus nimetas valeõpetajaid.
Näiteks Hümenaios ja Aleksandros esinevad mõlemas Timoteose kirjas.
Isegi surmaga silmitsi seistes toob Paulus need nimed esile
ja ütleb, et ära tee nendega tegemist.
Kas meiegi ei peaks nii tegema?
Paulus jagab evangeeliumid "õigeks" ja "valeks".
Galaatlaste kirja võitlus.
Seadust tuleb kuulutada nii, et see sulgeks iga suu.
Et igaüks jõuaks mõistmisele, et oma tegudega lähen ma põrgu.
Evangeelium peab olema nii kirgas, et sellest haaraks kinni iga patune.
Seda ei saa muuta.
Evangeelium on see, et Jeesus on lepitanud meie patud
ja seetõttu on olemas andeksandmine.
Mitte sellepärast, et Jumal on armas Jumal.
Tänapäeval levib õpetus, et Jeesuse verd ei ole vaja mainida.
Et see on jõhker.
Seda ütleb ka mõni konservatiiv.
Aga see oli Pauluse jutluse peaasi.
Nii kirjutab ta galaatlastele:
"Aga kui ka meie ise või ingel taevast kuulutaks mingit evangeeliumi
selle asemel, mida meie oleme teile kuulutanud -
see olgu neetud! ...Kui keegi kuulutab teile mingit
evangeeliumi selle asemel, mis te olete vastu võtnud -
see olgu neetud!"
Kui sina näeksid inglit, kes toob sulle sõnumit taevast,
siis ma ei usu, et sa vaataksid järele kirjast galaatlastele,
et võrdsustada seda Pauluse õpetatuga.
Aga just nii meil tuleks teha.
On olemas valguse ingliteks riietunud deemoneid.
Me ei või uskuda kõiki ilmutusi, mida me näeme ja kogeme.
Neetud olgu, kes ei kuuluta sama, kui Paulus on Piiblis kirjutanud.
Kirjas korintlastele kirjutab Paulus iseendast ja lausa kiidab end.
Ta on Korintosest eemal, kuhu on läinud n-ö superapostlid,
kes kiidavad tugevalt oma tegusid ja väidavad,
et Paulus on kuiv dogmaatik, kes pole ise midagi kogenud.
Siis otsustab Paulus kirjutada sellest, mida ta on kogenud.
Ta räägib raskustest töös, aga ühtlasi kirjutab ta
oma kogemusest kolmandas taevas. Kui superapostleid poleks olnud,
siis poleks see lugu Piiblis. See polnud Paulusele teema,
millest igal pool rääkida. Oma imelise kogemuse järel ütleb ta:
"Nii ma siis kiitlen meelsamini oma nõtrusest,
et Kristuse vägi laskuks elama minu peale.
Seepärast mul ongi hea meel nõtruses, vägivalla all,
hädades, tagakiusamistes ja ahistustes Kristuse pärast,
sest kui ma olen nõder, siis ma olen vägev."
Pauluse hooplemine erines superapostlite omast selle poolest,
et superapostlid hooplesid tugevusest, aga Paulus nõtrusest.
Ta kiitles, et valu pole lahkunud tema elust,
tagakius pole lõppenud. Kannatused jätkuvad.
Üks ameeriklane kirjutas Pauluse elust nii:
"Just need asjad, mida me inimestena üldiselt kardame,
tõid Paulusele rahulduse.
Vaadake seda nimekirja:
"Ma rõõmustan kaotuses, kui olen nõrk, kui mulle tehakse haiget.
Olen rahul, kui mind sõimatakse, kui olen puuduses ja tagakiusus."
Sõbrad, mina ei ole olnud rõõmus.
Mina olen olnud tige ja kibestunud,
aga soovin saada Pauluse-suguseks.
Nõrkus tegi Pauluse tugevaks ja nii juhtub ka sinuga.
Jumala Kuningriigis pole tugev see, kes saab hakkama ja õnnestub,
vaid tugev on nõrk, kes vajab Jeesust igal hetkel.
Kirjas roomlastele leidub meie jaoks suur üllatus.
Paulus on olnud 25 aastat kristlane ja tunnistab,
et pole patte võitnud. Ta ütleb nii:
"Ma ei mõista ju, mida ma teen: sest ma ei tee seda, mida tahan,
vaid ma teen, mida vihkan. Ma tean ju, et minus -
see tähendab minu loomuses - ei ole head.
Tahet mul on, aga head teha ma ei suuda."
Kui oled aus, siis on see ka sinu kogemus.
Sa ei tee seda head, mida tahaksid, vaid paha, mida ei taha.
Just sinule kuulub sõna sellest, Jeesus on kannatanud
ja surnud nende pärispattude pärast. On olemas vahe pattu langemise
ja patus elamise vahel. Paulus ütleb:
"Kas püsida patus, et arm suureneks?
Ei, mitte sugugi."
Kui elu on Pauluse omaga sarnane, siis tunnista see patt iga päev.
Kanna see risti ette ja pühapäeval armulauale.
Sel viisil ei loobu sa õigest usust.
Paulus kuulutas kõike, mis kuulub Jumala päästeplaani juurde.
Nii ütleb ta ise esimeses jutluses.
Ta ei tegutsenud kuulajate ega koguduse nõudmisel
nagu tänapäeval tihti juhtub vaid Piibli nõudmisel.
Ta ütles kõike sõltumata sellest, kui mittesoositav oli öeldud sõna.
Jeesus tuleb varsti tagasi.
Paulus ootas kogu aeg, et Jeesus tuleb tagasi.
Ta uskus tõsiselt Taevasse ja põrgusse.
Üks tema kuulutamise ja tegutsemise motiiviks oli soov,
et põrgusse jõuaks võimalikult vähesed.
Siinkohas lõpevad sarja: "Piibel armsaks" osad -
"Kuningriik otsib võitlejaid".
Kui Piibli lugemine on hooletuses, siis kasuta neid raamatuid.
Loe neid u 20 minutit päevas.
Mõistad, et mõned kirjakohad saavad sulle reaalseks uuel viisil.
Kui soovid toetada sarja: "Piibel armsaks" tootmist,
siis võid saate järel helistada ekraanil olevale numbrile.
Kõne hind on 10.
Teise võimalusena on raha kandmine pangakontole,
mida näed ekraanil.
Viitenumbri kasutamine tagab raha jõudmise sarja tootmiseks.
Tänu sulle ja nägemiseni, kui Issand soovib!
Tõlge: Merle Sibola